cyanic-selkie/wikianc huggingface dataset:
มหาวิทยาลัยเทคโนโลยีราชมงคลอีสาน
พิธีพระราชทานปริญญาบัตร
ต่อมาในปีพุทธศักราช 2558 หอประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 ศูนย์การศึกษาหนองระเวียง มหาวิทยาลัยเทคโนโลยีราชมงคลอีสาน ได้ดำเนินการก่อสร้างแล้วเสร็จมหาวิทยาลัยเทคโนโลยีราชมงคลอีสานจึงได้นำความกราบบังคมทูลขอพระราชทานพระบรมราชานุญาตจัดพิธีพระราชทานปริญญาบัตรฯ ครั้งที่ 34ประจำปีการศึกษา 2562 ณ ศูนย์การศึกษาหนองระเวียง ต.หนองระเวียง อ.เมือง จ.นครราชสีมา ในวันที่ 10 พฤศจิกายน 2563 ซึ่งพระบาทสมเด็จพระเจ้าอยู่หัวทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เสด็จฯไปพระราชทานปริญญาบัตรแทนพระองค์ แต่เนื่องด้วยสถานการณ์แพร่ระบาดของเชื้อไวรัสโคโรนา 2019 ที่มีการระบาดอย่างแพร่หลายในขณะนั้น ทำให้มหาวิทยาลัยจำเป็นต้องขอเลื่อนการจัดงานออกไป และรอให้สถานการณ์คลี่คลายอยู่ในระดับที่สามารถป้องกันให้เกิดความปลอดภัยได้ จึงขอพระราชทานวันจัดพิธีพระราชทานใหม่อีกครั้ง เป็นวันที่ 21 พฤษภาคม 2564 แต่อย่างไรก็ตามสถานการณ์แพร่ระบาดของเชื้อไวรัสโคโรนา 2019 ยังไม่ทุเลา จึงได้ประกาศกำหนดวันพิธีพระราชทานปริญญาบัตรใหม่ เป็นวันที่ 4 มีนาคม 2565 ดังนั้นการพระราชทานปริญญาบัตรครั้งที่ 34 ประจำปีการศึกษา 2562 จึงเป็นปีที่เริ่มใช้หอประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 เป็นสถานที่พระราชทานปริญญาบัตรแก่นักศึกษามหาวิทยาลัยเทคโนโลยีราชมงคลอีสานเป็นต้นมา
เพอร์ซีย์ แจ็กสัน กับเทพองค์สุดท้าย
เพอร์ซีย์ แจ็กสัน กับเทพองค์สุดท้าย เป็นนวนิยายแฟนตาซีเล่มที่ห้า ซึ่งเป็นเล่มสุดท้ายในหนังสือชุดเพอร์ซีย์ 1412 ประพันธ์โดย ริก ไรออร์แดน ขายครั้งแรกในสหรัฐอเมริกา เมื่อปี พ.ศ.2552
เพอร์ซีย์ แจ็กสัน และพองเพื่อนเตรียมรับมือกับการต่อสู้ในสงครามระหว่างมหาเทพกับเหล่าไททันเป็นครั้งสุดท้าย ถึงแม้ว่าฝ่ายเทพโอลิมปัสจะมีเพียงฮาล์ฟบลัดซึ่งมีกองกำลังน้อยนิดและอ่อนแอเสียเหลือเกิน แต่พวกเขาก็พร้อมรบจนตัวตาย ไททันเตรียมความพร้อมในการหวนคืนสู่อำนาจได้เป็นผลสำเร็จแล้ว จ้าวแห่งยักษ์ไททันผู้ควบคุมกาลเวลาออกนำทัพเอง ร่วมด้วยอสุรกายมากมาย ยักษ์ไททันตนอื่นๆ และเหล่ามนุษย์กึ่งเทพแปรพักตร์ ในค่ายฮาล์ฟบลัดมี ‘สปาย’ คอยให้ข่าวความเคลื่อนไหวแก่ศัตรู ท่ามกลางเพื่อนพ้องที่ร่วมฟันฝ่ามาด้วยกัน นี่คือศึกสุดท้ายของเพอร์ซีย์ แจ็กสัน เดิมพันด้วยการล่มสลายของอารยธรรม วันแห่งคำพยากรณ์บทใหญ่ เขาจะเป็นผู้พิทักษ์หรือทำลายโอลิมปัส
ชื่อเรื่อง เทพองค์สุดท้ายกล่าวถึง นุ ผู้ซึ่งเป็นผู้เฉลยให้แก่เพอร์ซีย์ในการสนทนาในหนังสือเล่มนี้
นิวซีแลนด์เน็กซ์ท็อปโมเดล ฤดูกาลที่ 1
นิวซีแลนด์ เน็กซ์ ท็อป โมเดล ฤดูกาลที่ 1 (New Zealand's Next Top Model หรือในชื่อย่อว่า NZNTM) ออกอากาศทางช่อง TV3 เมื่อวันที่ 13 มีนาคม พ.ศ. 2552 โดยมีผู้เข้าแข่งขันทั้งหมด 13 คน และในรอบ 6 คนสุดท้ายของฤดูกาลนี้ ได้ไปแข่งขันต่อที่ เมืองซิดนีย์ ประเทศออสเตรเลีย
และผู้ชนะคนแรกของรายการก็คือ คริสโตเบลล์ กรีเออสัน-ไรย์รี่ วัย 16 ปีจาก โอคแลนด์ ประเทศ นิวซีแลนด์ และรางวัลของเธอก็คือ การได้เซ็นสัญญากับบริษัทโมเดลลิ่งชั้นนำ ""ทเวนตี้ทูโมเดลแมเนจเมนท์" ได้ถ่ายแบบ 8 หน้าเต็มลงในนิตยสาร คลีโอ และเซ็นสัญญา 1 ปีกับเครื่องสำอาง CoverGirl
และนอกจากนี้ยังได้ไปซิดนีย์เพื่อพบกับ เออร์ซูล่า ฮัฟฟ์เนเจล จากนิตยสาร "ชิค โมเดล แมเนจเม้นท์" และยังได้ออกเดินทางไปโขว์ตัวร่วมกับเหล่าบรรดาสุดยอดนางแบบในนิวยอร์กอีกด้วย
(Casting)
''ออกอากาศ : 13 มีนาคม พ.ศ. 2552''
สาวๆ ทั้ง 33 คนที่ผ่านรอบคัดเลือกรองสุดท้ายได้เก็บกระเป๋าและเดินทางไปยังควีนส์ทาวน์ ทันทีที่ไปถึงพวกเธอก็ได้พบกับคณะกรรมการ คอลิน แมททิวร์ เจฟฟรี และ แองเจลา ดันน์ สุดยอดนางแบบคนแรกของนิวซีแลนด์ สาวๆ ได้เดินบนรันเวย์เป็นครั้งแรก ซึ่งบางคนก็ทำออกมาได้ไม่ดีเท่าไหร่นัก นอกจากนี้สาวๆ ยังเปิดเผยเรื่องราวของตัวเอง ซาร่าห์ได้เปิดเผยว่าเธอทิ้งลูกสาวของเธอไว้ที่บ้าน และเธอเพิ่งผ่านการบำบัดอาการติดยามา ลอร่าเคยชนะการแข่งกินเผ็ด  อาโจห์ใช้ชีวิตอย่างยากแค้นที่แอฟริกา  โอลิเวียและลูซี่ สองสาวพี่น้องที่ต้องมาแข่งขันกันเอง  แฟรงกี้สาวผมบลอนด์ที่มีท่าเดินเลวร้ายสุดๆ รีห์แอนนอนที่มีลุคเหมือนนางแบบที่สุด และสถานการณ์ที่คุกรุ่นระหว่างเทรีลเลจห์กับโฮแซนน่า เนื่องจากทัศนคติในแง่ลบของโฮแซนน่า
ในวันต่อมาสาวๆ ต้องไปถ่ายรูปชุดว่ายน้ำที่ทะเลสาบ ทุกคนต่างประทับใจในตัวซาร์ที่ทนฝืนมาถ่ายทั้งๆ ที่กำลังป่วยหนัก จากนั้นสาวๆ 33 คนได้ถูกคัดเหลือ 20 คน และคัดเหลือแค่ 13 คนสุดท้ายเพื่อเข้าสู่บ้านท็อปโมเดลในโอคแลนด์
The Girls Fly High
''ออกอากาศ : 20 มีนาคม พ.ศ. 2552''
สาวๆ ได้เดินทางมาถึงโอคแลนด์ พวกเธอต้องใส่รหัสผ่านเผื่อเข้าสู่บ้านพัก และรหัสนั้นคือคำว่า “ซาร่า” จากนั้นพวกเธอไปฝึกโพสท่าหน้าพัดลมขนาดยักษ์ โอลิเวีย อาโจห์ รูบี้ และคริสโตเบลล์ ต่างก็ทำได้เป็นอย่างดี คอลินชมว่าท่าโพสของซาร่าห์ดูเป็นนางแบบมากที่สุด จากนั้นพวกเธอได้เดินทางไปแม็กซ์สโตร์และต้องแข่งกันเปลี่ยนลุคตัวเองเพื่อให้ดูเป็นนางแบบมากที่สุดภายในเวลาจำกัดแค่ 5 นาที และผู้ชนะจะได้ถ่ายรูปแคมเปญโฆษณาให้กับแม็กซ์ เมอริโน ที่จะขึ้นโขว์ไปทั่วนิวซีแลนด์ เทรีลเลจห์สามารถแต่งตัวออกมาเป็นนางแบบสไตล์คลาสสิค และเป็นผู้ชนะในการแข่งขัน ซึ่งเธอเลือกอาโจห์ และซาร่าห์ให้ได้รางวัลร่ามกับเธอด้วย
ในการถ่ายรูปครั้งแรก สาวๆ ต้องถ่ายภาพเลียนแบบ จีน แบทเทน นักบินหญิงคนแรกของนิวซีแลนด์ในปี 1930 ซึ่งการถ่ายภาพครั้งแรกนี้ คริสโตเบลล์ เทรีลเลจห์ ลอร่า รูบี้ และอาโจห์ ต่างก็ทำได้อย่างน่าประทำใจ ในขณะที่ รีห์แอนนอน โฮแซนน่า และทิฟฟานี่ยังคงติดขัดตลอดเวลา
ที่ห้องตัดสิน กรรมการรักความเข้มแข็งและมั่นใจในรูปของเทรีลเลจห์ และยังประทับใจในท่าโพสอันหลากหลายของคริสโตเบลล์ ในขณะที่ทิฟฟานี่ได้รับคำวิจารณ์ทีไม่ค่อยดีจากช่างภาพ และนั่นทำให้เธอต้องกลายเป็นสองคนสุดท้ายกับโฮแซนน่าที่ไม่ค่อยมีความคิดสร้างสรรในการโพสท่า และทิฟฟานี่เป็นคนแรกที่ต้องกลับบ้านเพราะกรรมการคิดว่าเธอมีทัศนคติที่แรงจนเกินไป
The Girls Take The Streets
''ออกอากาศ : 27 มีนาคม พ.ศ. 2552''
หลังจากที่ผ่านการคัดออกครั้งแรก สาวๆ ต่างก็ตระหนักและเริ่มที่จะเอาจริงเอาจังกับการแข่งขันกันมากขึ้น วันต่อมาสาวๆ ถูกพาไปที่สตูดิโอเพื่อฝึกการเต้นฮิ๊บฮ๊อปกับเออร์แบน บีท ความกระตือรือล้นของลอร่าทำให้กรรมการประทับใจ ในขณะที่ซาร่าห์รู้สึกเบื่อและพยายามเลี่ยงที่จะเต้น จากนั้นพวกเธอจะต้องแข่งกันเต้นฮิ๊บฮ็อปและโพสท่าบนรันเวย์ต่อหน้ากรรมการ เทลริลเลจห์เป็นผู้ชนะการแข่งขัน แต่เมื่อกลับบ้านเธอกับอาโจห์กลับทะเลาะกันเรื่องอาบน้ำเกินเวลา
การถ่ายรูปในสัปดาห์นี้ สาวๆ จะต้องไปถ่ายรูปท่ามกลางหิมะจำลอง ช่างภาพและทีมงานต่างประทับใจในประสิทธิภาพการทำงานของ ลอร่า รีห์แอนนอน คริสโตเบลล์ และโฮแซนน่า ในขณะที่รูบี้ โอลิเวีย ไม่สามารถที่จะสื่อกับตากล้องได้ และซาร่าห์รู้สึกไม่สบายจึงไม่ยอมถ่ายรูปในครั้งนี้
ในห้องตัดสินกรรมการต่างประทับใจในภาพของคริสโตเบลล์ และชื่นชมภาพของโฮแซนน่า ลอร่า ลูซี่ รีห์แอนนอน และวิคตอเรีย กรรมการตำหนิรูบี้เรื่องทัศนคติของเธอ ในขณะที่กรรมการวิจารณ์ว่าภาพของอาโจห์เป็นภาพที่แย่ที่สุด แต่สุดท้ายซาร่าห์และโอลิเวียต้องกลายเป็นสองคนสุดท้าย และซาร่าห์ต้องตกรอบเพราะกรรมการรู้สึกไม่แน่ใจในศักยภาพของเธอ
The Girls Get Transformed
''ออกอากาศ : 3 เมษายน พ.ศ. 2552''
สาวๆ ถูกส่งตัวไปแปลงโฉมที่นิวมาร์เก็ตซาลอน สาวๆ ส่วนใหญ่ต่างพอใจในลุคใหม่ของตัวเองในขณะที่อาโจห์กับลอร่าต้องเสียน้ำตาเพราะโดนตัดผมจนสั้น จากนั้นพวกเธอจะต้องไปเดินรันเวย์ในชุดของเคลลี่ เทิลร์ตัน ที่อควอเรี่ยม เทรีลเลจห์ไม่สามารถที่จะพรีเซนต์เสื้อผ้าออกมาได้ และกรรมการประทับใจในอารมณ์ขันของลอร่า
ในห้องตัดสินกรรมการรักภาพของรีเบ็คก้าโรส และชื่นชอบภาพของคริสโตเบลล์ อาโจห์ ลอร่า ลูซี่ ถึงรีห์แอนนอนจะติดขัดตอนถ่ายแต่ก็ได้ภาพที่ออกมาดี โอลิเวียกับเทรีลเลจห์ต้องกลายเป็นสองคนสุดท้าย และโอลิเวียก็ถูกส่งกลับบ้านเพราะไม่สามารถที่จะถ่ายทอดความงามของตัวเองลงบนภาพถ่ายได้เลย
The Girls Pose In Haute Couture
''ออกอากาศ : 10 เมษายน พ.ศ. 2552''
เริ่มต้นสัปดาห์ซาร่าห์ได้เข้ามาคุยกับสาวๆ และได้ถามพวกเธอว่าคิดว่าใครมีศักยภาพมากที่สุด ทุกคนต่างลงความเห็นว่าเป็นเทรีลเลจห์ ถึงแม้ว่าเธอจะมีความสัมพันธ์ที่ไม่ค่อยดีกับสาวๆ ในบ้านซักเท่าไหร่ซึ่งนั่นทำให้เธอรู้สึกประหลาดใจเป็นอย่างมาก
ในการแข่งขันประจำสัปดาห์ สาวๆ จะต้องแข่งกันแต่งหน้าภายในเวลา 5 นาที รูบี้เป็นผู้ชนัการแข่งขันทั้งๆ ที่เธอไม่รู้สึกเอาจริงเอาจังกับมันเท่าไหร่นัก และรางวัลของเธอก็คือการได้ไปแต่งหน้าแบบตัวต่อตัวกับช่างแต่งหน้าชื่อดัง
การถ่ายรูปในครั้งนี้ สาวๆ จะต้องใส่ชุดหรูถ่ายรูปท่ามกลางลมและทรายบนชายหาดทางตะวันตกของนิวซีแลนด์ อาโจห์ คริสโตเบลล์ ลอร่า โฮแซนน่า ต่างก็ทำออกมาได้ดี ในขณะที่สาวๆ ที่เหลือต่างผ่านไปได้อย่างทุลักทุเล
ในห้องตัดสินกรรมการประทับใจในภาพของคริสโตเบลล์ โฮแซนน่า เทรีลเลจห์ วิคตอเรีย รีเบคก้าโรส และรักภาพของอาโจห์จนถึงขนาดเรียกชื่อเธอเป็นคนแรก ในขณะที่วิคตอเรียและรีห์แอนนอนกลายเป็นสองคนสุดท้าย และรีห์แอนนอนต้องตกรอบเพราะกรรมการยังรู้สึกว่าเธอยังไม่พร้อมที่จะเป็นสุดยอดนางแบบ
The Girls Are Diamonds In The Rough
''ออกอากาศ : 17 เมษายน พ.ศ. 2552''
ในครั้งนี้สาวๆ ต้องแข่งกันโพสท่ากับอุปกรณ์ยิมนาสติก คริสโตเบลล์ ลอร่า และวิคตอเรียได้รับคำชมเรื่องความคิดสร้างสรรค์และความพริ้วไหว อาโจห์ไม่ยอมเข้าแข่งขันโดยอ้างว่าท่าทางของยิมนาสติกขัดกับวัฒนธรรมของเธอ และผู้ชนะการแข่งครั้งนี้ก็คือลอร่า
สำหรับการถ่ายรูปในครั้งนี้ สาวๆ จะต้องถ่ายภาพโฆษณาให้กับนาฬิกาข้อมือของมิเชล ฮิลล์ จิลเวรี่ ในรถสุดหรู ลอร่าทำออกมาได้ดีที่สุด ในขณะที่คริสโตเบลล์ รีเบคก้าโรส และอาโจห์ทำออกมาได้ไม่ดีเท่าที่ควร
ในห้องตัดสินกรรมการต่างประทับใจในรูปของลอร่าและลูซี่ ในขณะที่รีเบคก้า โรสถูกวิจารณ์วาสดูไม่เป็นนางแบบและสื่อความหมายไม่ได้ อาโจห์ถูกตำหนิเรื่องที่ไม่ยอมแข่งขันประจำสัปดาห์ และนั่นทำให้เธอต้องตกรอบถึงแม้ว่าจะได้ภาพที่สวยก็ตาม
Cycle One Rewind (Recap)
''ออกอากาศ : 24 เมษายน พ.ศ. 2552''
ประมวลเหตุการณ์ทั้งหมดที่ผ่านมาของผู้เข้าแข่งขันจาก 13 คน เหลือ 8 คนสุดท้าย และภาพเหตุการณ์ต่างๆ ที่ไม่เคยเปิดเผยมาก่อน
The Girls Get Dirty
ในครั้งนี้สาวๆ ได้เล่นมิวสิกวิดีโอ โดยพวกเธอต้องแต่งตัวสไตล์ปี 1960 และรับบทบาทที่แตกต่างกัน ในการแข่งขันประจำสัปดาห์ สาวๆ จะต้องฝึกเป็นวีจีกับเจอร์ไมน์ ลีฟ และรูบี้เป็นผู้ชนะการแข่ง ซึ่งรางวัลของเธอก็คือเป็นพิธีกรร่วมกับเจอร์ไมน์เมื่อรายการออกอากาศในเทปต่อไป
สำหรับการถ่ายรูปในครั้งนี้ สาวๆ จะต้องถ่ายภาพกับนายแบบหนุ่มคลีโอ ในห้องตัดสินกรรมการชื่นชอบภาพของคริสโตเบลล์ รูบี้ และลอร่า ในขณะที่รีเบคก้าโรส เทรีลเลจห์ และวิคตอเรียได้รับคำวิจารณ์ที่ไม่ดีนัก และรีเบคก้าโรสกับลูซี่ต้องกลายเป็นสองคนรั้งท้าย สุดท้ายรีเบคก้าโรสต้องกลับบ้านเพราะกรรมการลงความเห็นว่าเธอยังมีศักยภาพมากพอสำหรับแฟชั่นชั้นสูง
The Girls Go Down Under
''ออกอากาศ : 8 พฤษภาคม พ.ศ. 2552''
ในสัปดาห์นี้ สาวๆ ต้องจับคู่กับนักเรียนออกแบบดีไซน์ โดยจะต้องช่วยกันดัดแปลงเสื้อผ้ามือสองและพรีเซนต์ชุดบนรันเวย์ โดยแต่ละทีมจะมีงบเพียงแค่ 40 เหรียญเท่านั้น คริสโตเบลล์ออกมาในลุคสาวเปรี้ยวทันสมัย ในขณะที่เทรีลเลจห์ไม่สามารถสร้างความประทับใจได้ และผู้ชนะก็คือ คริสโตเบลล์กับรูบี้ ซึ่งรางวัลของพวกเธอก็คือการไปพักผ่อนทำสปาสุดหรู
สำหรับการถ่ายรูปในครั้งนี้ สาวๆ ต้องแต่งตัวแบบในหนังยุค 1950 และแสดงอารมณ์แบบต่างๆ ดังนี้
ในห้องตัดสิน ลอร่าถูกวิจารณ์ว่าใส่อารมณ์มากเกินไปตอนถ่ายรูป โฮแซนน่าห์ต้องกลายเป็นสองคนสุดท้ายกับลูซี่เพราะความล้มเหลวบนรันเวย์ของเธอ และกรรมการยังรู้สึกว่าเธอดูตั้งใจมากเกินไปจนดูไม่ค่อยจริงใจ แต่เป็นลูซี่ที่ต้องตกรอบเพราะผลงานที่ผ่านๆ มาไม่สามารถทำให้กรรมการเชื่อถือในตัวเธอได้เท่าไหร่นัก
The Girls Hit The Runway To L.A
สาวๆ ทั้ง 6 คนได้ขึ้นเครื่องบินไปลอสแอนเจลิส พวกเธอได้ไปพบกับ อเล็กซิส บอร์เจส ผู้จัดการของ เน็กซ์ ท็อป โมเดล เมนเนจเม้นท์ โฮแซนน่าได้รับคำวิจารณ์ว่าตัวเตี้ยเกินไป วิคตอเรียดูบ้านๆ ไปหน่อย เทรีลเลจห์กับรูบี้ต้องลดน้ำหนักลงอีกนิด คริสโตเบลล์ต้องแก้ไขเรื่องแต่งหน้าจัดเกินไป และลอร่าชอบโพสท่ามากไปหน่อย
จากนั้นสาวๆ ถูกส่งไปย่านแฟชั่น โดยพวกเธอมีเวลา 30 นาที กับเงิน 75 เหรียญ ที่จะซื้อเสื้อผ้า รองท้า มาเปลี่ยนให้ดูเป็นแฟชั่นมากที่สุด ลอร่า โฮแซนน่า และรูบี้ ต่างก็ทำออกมาได้ดี ในขณะที่ชุดของเทรีลเลจห์ไม่สามารถทำให้กรรมการประทับใจได้ ทำให้เธอถูกลงโทษให้ไปนอนโชว์ตัวอยู่ในตู้ปลาขนาดยักษ์ของโรงแรมกับวิคตอเรียและคริสโตเบลล์ที่ถูกตัดสิทธิ์เพราะมาสายเป็นเวลา 3 ชั่วโมง
การแข่งขันในสัปดาห์นี้ สาวๆ ต้องถ่ายโฆษณาให้กับเครื่องสำอางทรูเบรน คอเล็คชั่น ของคัฟเวอร์เกิลร์ ในขณะที่สาวๆ ส่วนใหญ่ต่างก็ทำออกมาได้ดี แต่เทรีลเลจห์กลับทำออกมาได้น่าเบื่อและไม่มีชีวิตชีวา และผู้ชนะก็คือคริสโตเบลล์ รางวัลของเธอก็คือการได้ไปท่องเที่ยวชมแสงไฟยามค่ำคืนของลอสแอนเจลิส และเธอเลือกเทรีลเลจห์กับรูบี้ให้ไปเที่ยวกับเธอด้วย
ในการถ่ายรูป สาวๆ ต้องถ่ายรูปที่แสดงถึงความลึกลับภายใต้ท่าเรือซานต้าโมนิก้า โดยมี ไนเจล บาร์คเกอร์ กรรมการจากรายการ อเมริกาส์เน็กซต์ท็อปโมเดล เป็นช่างภาพในครั้งนี้ การทำงานของ คริสโตเบลล์ ลอร่า และวิคตอเรียสร้างความประทับใจให้กับไนเจลมาก ในขณะที่ โฮแซนน่า และรูบี้ ไม่สามารถทำให้เขาประทับใจได้ โดยเฉพาะเทรีลเลจห์ถึงกับทำให้เขาเอ่ยปากว่าน่าเบื่อทีเดียว
ในห้องตัดสินภาพของลอร่าและคริสโตเบลล์สร้างความประทับใจให้กับกรรมการมาก และวิคตอเรียได้รับคำชมว่ามีใบหน้าที่งดงามและเป็นสากล แม้จะได้ภาพที่งดงามแต่ด้วยบุคลิกที่ล้นจนเกินไปของโฮแซนน่าทำให้เธอต้องกลายเป็นสองคนสุดท้ายกับเทรีลเลจห์ ผู้ซึ่งเริ่มต้นด้วยดี แต่ขณะนี้ดูเหมือนว่าภาพถ่ายของเธอจะเริ่มแย่ลงเรื่อยๆ และสุดท้ายสาวคนที่ต้องกลับบ้านก็คือ เทรีลเลจห์
The Girls Go See The City
''ออกอากาศ : 22 พฤษภาคม พ.ศ. 2552''
สาวๆ เดินทางกลับมานิวซีแลนด์ ทุกคนต่างพูดถึงการกระทำของโฮแซนน่าให้ห้องตัดสินครั้งก่อนและแปลกใจที่เธอมาได้ไกลขนาดนี้ จากนั้นพวกเธอได้ไปพบกับคอลินและ นิกกี้ ฟิลลิปส์ สุดยอดนางแบบของนิวซีแลนด์ที่โวดาโฟเน่ โดยสาวๆ จะต้องออกไปโชว์ตัวและหางานจากดีไซน์เนอร์ของนิวซีแลนด์ ในการโชว์ตัว คริสโตเบลล์ถูกตำหนิเรื่องแต่งหน้าจัดเกินไป วิคตอเรียถูกวิจารณ์เรื่องดูตลาดมากไปหน่อย บุคลิกรูบี้ดูไม่ค่อยเป็นนางแบบเท่าที่ควร และดีไซน์เนอร์ต่างชื่นชอบในบุคลิกและความกระตือรือล้นของลอร่า จากนั้นสาวๆ กลับมาที่เอเจนซี่ วิคตอเรียมาสายทำให้ถูกตัดสิทธิ และโฮแซนน่าเป็นผู้ชนะการแข่งซึ่งทำให้สาวๆ ต่างประหลาดใจกันเป็นอย่างมาก
การถ่ายรูปในครั้งนี้ สาวๆ ต้องถ่ายรูปที่ได้แรงบันดาลใจมาจากสาวสังคมชั้นสูงในยุค 80 บนเรือสำราญสุดหรู คริสโตเบลล์ รูบี้ และโฮแซนน่าสร้างความประทับใจในการถ่ายด้วยความคิดสร้างสรรในการโพสท่าของพวกเธอ ในขณะที่ลอร่า กับ วิคตอเรีย ถูกต่อว่าเรื่องโพสท่ามากเกินไป เมื่อสาวๆ กลับมาบ้าน พวกเธอพากันผ่อนคลายด้วยการลงเล่นน้ำในสระ และมเอโฮแซนน่าเข้าร่วมวงด้วย ความขัดแย้งก็เริ่มต้นขึ้นและลุกลามจนกลายเป็นเรื่องทะเลาะใหญ่โตระหว่างโฮแซนน่ากับวิคตอเรีย
ในห้องตัดสิน กรรมการต่างประทับใจภาพของโฮแซนน่ากับคริสโตเบลล์มากที่สุดในขณะที่ลอร่าทำออกมาได้ไม่ดีเท่าที่ควร รูบี้และวิคตอเรียต้องกลายเป็นสองคนสุดท้าย วิคตอเรียถูกตำหนิที่ไม่สามารถถ่ายทอดบุคลิกของตัวเองลงบนภาพได้และยังไม่ได้การเรียกตัวจากดีไซน์เนอร์ที่ไปโชว์ตัวเลยซักคนเดียว และรูบี้ที่เคยมีผลดีมาตลอดแต่กลับทำให้กรรมการผิดหวังกับภาพครั้งนี้ และสุดท้ายปัญหาของวิคตอเรียทำให้เธอต้องตกรอบ
The Girls Get Ready To Rumble
''ออกอากาศ : 29 พฤษภาคม พ.ศ. 2552''
ในสัปดาห์นี้ สาวๆ ได้ถูกสัมภาษณ์โดย เวนเดล นักเขียนคอลัมภ์ซุบซิบ จากนั้นสาวๆ ถูกส่งไปพักผ่อนที่สปาซึ่งพวกเธอไม่รู้กันมาก่อนว่านั่นคือการแข่งขันประจำสัปดาห์ โดยสาวๆ จะต้องโฆษณาผลิตภัณท์บำรุงผิวด้วย ลอร่าและโฮแซนน่า ดูลนลานและพูดเร็วเกินไป ในขณะที่คริสโตเบลล์ดูเป็นธรรมชาติลื่นไหลที่สุด และผู้ชนะในการแข่งขันก็คือคริสโตเบลล์ ซึ่งรางวัลของเธอก็คือผลิตภัณท์บำรุงผิวของนีเวียและได้สัมภาษณ์ลงบทความโฆษณาในวันสตรีแห่งโลกอีกด้วย
การถ่ายภาพในครั้งนี้ สาวๆ จะต้องรับบทเป็นนักมวยในสังเวียน ลอร่าสร้างความประทับใจได้มากที่สุด ในขณะที่รูบี้มีปัญหากับน้ำหนักของตัวเอง ในห้องตัดสิน ภาพของลอร่าสร้างความประทับใจให้กรรมการจนถูกเรียกชื่อเป็นคนแรก และภาพถ่ายที่ขาดพลังของคริสโตเบลล์ทำให้เธอต้องกลายเป็นสองคนสุดท้ายกับรูบี้ ที่กังวลเรื่องน้ำหนักของตัวเองตลอดเวลาจนไม่มีสมาธิในการถ่ายภาพ และด้วยผลงานที่ผ่านมาทำให้คริสโตเบลล์ได้เข้ารอบต่อไปซึ่งหมายความว่ารูบี้เป็นผู้ที่ต้องตกรอบ
The Girl Who Becomes New Zealand's Next Top Model
''ออกอากาศ : 5 มิถุนายน พ.ศ. 2552''
สามสาวถูกพามาถ่ายรูปให้กับนิตยสาร คลีโอ ซึ่งรูปของพวกเธอคนใดคนนึงที่เป็นผู้ชนะจะได้ถูกตีพิมพ์ลงบนหนังสือ 8 หน้าเต็ม ในห้องตัดสิน คณะกรรมการได้ถามสาวๆ ว่า พวกเธอคิดว่าใครสมควรจะไปต่อ และใครควรถูกส่งกลับบ้าน ลอร่าและคริสโตเบลล์คิดว่าโฮแซนน่าควรจะกลับบ้าน ในขณะที่โฮแซนน่าคิดว่าลอรน่าควรกลับ และสุดท้าย ด้วยนิสัยชอบแข่งขันของเธอทำให้โฮแซนน่ากลายเป็นคนที่ต้องถูกส่งกลับบ้านซะเอง
จากนั้นสองสาวต้องขึ้นเดินโชว์บนรันเวย์ให้กับเหล่าบรรดาดีไซน์เนอร์ชื่อดังของนิวซีแลนด์ทั้งหลาย และพวกเธอต้องประหลาดใจเมื่อพบว่าสาวๆ ที่ต้องรอบไปแล้วได้มาเดินโชว์ร่วมกับเธอด้วย ในระหว่างที่เดินอยู่บนรันเวย์ ลอร่าได้สะดุดลื่นเล็กน้อย แต่เธอก็พยายามเดินต่อไปอย่างตลอดรอดฝั่งซี่งสร้างความประทับใจให้คณะกรรมการเป็นอย่างมาก
ในการตัดสินครั้งสุดท้าย ผลงานที่ผ่านมาของสองสาวต่างก็แข็งกินกันไม่ลง และจากการพิจารณาอย่างยากลำบากแล้ว ในที่สุดผู้ชนะคนแรกของรายการ นิวซีแลนด์ เน็กซ์ ท็อป โมเดล ก็คือ คริสโตเบลล์ กรีเออสัน-ไรย์รี่
รัฐกันชน
รัฐกันชน (Buffer state) คือประเทศที่ตั้งอยู่ระหว่างรัฐมหาอำนาจคู่แข่งหรือเป็นปรปักษ์ระหว่างกัน ซึ่งสาเหตุของการคงอยู่มีเพื่อเป็นการป้องกันความขัดแย้งระหว่างรัฐมหาอำนาจด้วยกัน รัฐกันชนที่มีเอกราชอย่างแท้จริง มักจะดำเนินนโยบายต่างประเทศสายกลาง ซึ่งเป็นการป้องกันตนเองจากการตกเป็นรัฐบริวาร ความร่วมมือกันระหว่างรัฐกันชนเป็นส่วนหนึ่งของทฤษฎีการถ่วงดุลอำนาจ ซึ่งเข้าสู่ยุทธศาสตร์และการคิดในเชิงการทูตของยุโรปในช่วงคริสต์ศตวรรษที่ 17
งานวิจัยแสดงให้เห็นว่ารัฐกันชนมีโอกาสที่จะถูกพิชิตและยึดครองมากกว่ารัฐที่ไม่กันชน บ่อยครั้งที่การรุกรานรัฐกันชนโดยหนึ่งในมหาอำนาจที่รายล้อมมันอยู่มักจะก่อให้เกิดสงครามระหว่างประเทศ อย่างเช่น การรุกรานเบลเยียมของเยอรมนี ทำให้สหราชอาณาจักรตัดสินใจเข้าร่วมสงครามโลกครั้งที่หนึ่ง
กีฬาแบดมินตันในโอลิมปิกฤดูร้อน
กีฬาแบดมินตันในโอลิมปิก เข้าสู่กีฬาโอลิมปิกครั้งแรกในปี 1972 ที่เมืองมิวนิก ประเทศเยอรมนี ในครั้งนั้นยังเป็นกีฬาสาธิตอยู่ แต่ก็ขาดหายไป จนปี 1988 โอลิมปิกที่โซล ประเทศเกาหลีใต้ แบดมินตันก็ได้กลับเข้ามาอีกครั้งในฐานะกีฬาสาธิต และถูกบรรจุในกีฬาโอลิมปิกอย่างเต็มตัวในฐานะกีฬาชิงเหรียญทองตั้งแต่ปี 1992 ในโอลิมปิกที่บาร์เซโลนา
ในทวีปเอเชียนั้น จีนและอินโดนีเซียนั้นเป็นชาติที่ฝีมือมากที่สุด มีนักแบดมินตันที่มีฝีมือระดับโลกมากมาย ส่วนทวีปยุโรปนั้นก็ต้องเป็นเดนมาร์ก อย่างไรก็ตาม ประเทศจากเอเชียก็สร้างผลงานไว้อย่างน่าชื่นชมในโอลิมปิกปี 1996 ที่แอตแลนต้า สหรัฐอเมริกา ซึ่งเอเชียคว้ามาได้ 14 เหรียญทอง จาก 15 เหรียญทอง
โกหัต
โกหัต (کوهاټ, کوہاٹ, Kohat) เป็นนครในแคว้นไคเบอร์ปัคตูนควา ประเทศปากีสถาน เป็นเมืองหลักของเขตโกหัต เมืองถือว่าเป็นศูนย์กลางของชนเผ่าปาทานที่อาศัยอยู่ในแคว้นนี้ตั้งแต่ปลายศตวรรษที่ 15 โกหัตเป็นสถานที่ที่มักมีการปะทะกันของกลุ่มผู้ติดอาวุธระหว่างกองทัพล่าอาณานิคมชาวอังกฤษกับชนพื้นเมืองในกลางถึงปลายศตวรรษที่ 19 โกหัตในยุคปัจจุบันเป็นเมืองขนาดกลางที่มีประชากรราว 270,000 คน และมีป้อมปราการในยุคอังกฤษ ตลาดขายของที่หลากหลาย และฐานทัพทหาร
มาเก๊าในเอเชียนเกมส์
มาเก๊า เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1990 ที่จัดขึ้น ณ กรุงปักกิ่ง ประเทศจีน มีคณะกรรมการโอลิมปิกแห่งชาติมาเก๊า เป็นผู้รับผิดชอบส่งนักกีฬามาเก๊าเข้าร่วมการแข่งขัน ทีมชาติมาเก๊าได้รับเหรียญรางวัลจากการแข่งขันทั้งหมด 2 เหรียญทอง 11 เหรียญเงิน 20 เหรียญทองแดง รวมทั้งสิ้น 33 เหรียญ
กิ่วแม่ปาน
กิ่วแม่ปาน หรือ เส้นทางศึกษาธรรมชาติกิ่วแม่ปาน อยู่ในเขตอุทยานแห่งชาติดอยอินทนนท์ ตำบลช่างเคิ่ง อำเภอแม่แจ่ม จังหวัดเชียงใหม่ บริเวณกิโลเมตรที่ 42 ของถนนสายจอมทอง-ยอดดอยอินทนนท์ ใกล้กับพระมหาธาตุนภเมทนีดลและพระมหาธาตุนภพลภูมิสิริ คำว่า "กิ่ว" ในภาษาไทยถิ่นเหนือ หมายถึง เส้นทางเล็ก ๆ ที่มีขนาดแคบ ส่วนคำว่า "แม่ปาน" หมายถึง ลำห้วยแม่ปาน
กิ่วแม่ปานตั้งอยู่ที่ความสูงจากระดับน้ำทะเลประมาณ 2,400 เมตร เปิดให้นักท่องเที่ยวเข้าชมระหว่างวันที่ 1 พฤศจิกายน–31 พฤษภาคม ของทุกปี สภาพธรรมชาติแตกต่างกัน 2 ลักษณะ คือ ป่าดิบเขากับทุ่งหญ้าบนสันเขา มีจุดชิมวิวที่กิโลเมตรที่ 42 ชมพระอาทิตย์ขึ้นและชมทะเลหมอก มีน้ำตกลานเสด็จ ผาแง่มน้อย
เส้นทางศึกษาธรรมชาติกิ่วแม่ปานเป็นเส้นทางเดินศึกษาธรรมชาติระยะสั้น เป็นวงรอบระยะทางประมาณ 3.2 กิโลเมตร ใช้เวลาในการเดิน 2–3 ชั่วโมง แบ่งออกได้เป็น 4 ระยะ ช่วงแรกเป็นป่าดิบชื้นมีมอส และเฟิร์นขึ้นอยู่อย่างหนาแน่นตามลำต้นของไม้ใหญ่ ช่วงที่สองเป็นทุ่งหญ้าขนาดใหญ่ ช่วงที่สามมีกุหลาบพันปีแดง ขึ้นอยู่ตามหน้าผาเป็นดงกว้างจำนวนมากและมีขนาดใหญ่ ผลิดอกเบ่งบานในช่วงเดือนมกราคม–มีนาคม รวมทั้งมีไม้พุ่มขนาดเล็กอย่างช้ามะยมดอยและต่างไก่ป่า และช่วงที่สี่คือ ลำห้วยแม่ปาน
วัดอัมพวัน (จังหวัดนนทบุรี)
วัดอัมพวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 13 บ้านคลองขวาง ตำบลบางม่วง อำเภอบางใหญ่ จังหวัดนนทบุรี
ประวัติ
วัดอัมพวันสร้างขึ้น พ.ศ. 2175 ในสมัยสมเด็จพระเจ้าปราสาททอง เดิมชื่อ วัดบางม่วง ตั้งอยู่ริมคลองแม่น้ำอ้อมซึ่งเป็นแม่น้ำเจ้าพระยาสายเดิม สันนิษฐานว่าชื่อวัดตั้งตามสภาพการทำสวนมะม่วงของชาวบ้านรอบพื้นที่วัด ทั้งนี้คำว่า อัมพวัน หรือ อัมพวาน แปลว่า ป่ามะม่วงหรือสวนมะม่วง และในสมัยพุทธกาลก็มีสวนอัมพวัน ซึ่งตั้งอยู่ระหว่างกำแพงกรุงราชคฤห์กับภูเขาคิชฌกูฏ ครั้งหนึ่งหมอชีวกโกมารภัจจ์เคยถวายการรักษาอาการประชวรของพระสัมมาสัมพุทธเจ้าให้หายเป็นปกติ วัดอัมพวันได้รับพระราชทานวิสุงคามสีมาเมื่อวันที่ 26 พฤษภาคม พ.ศ. 2551
อาคารเสนาสนะ
อาคารเสนาสนะที่โดดเด่นของวัดคือ หอไตรซึ่งมีความสมบูรณ์ทางสถาปัตยกรรมไทยอย่างมาก เป็นเรือนไม้กลางน้ำ 2 ชั้น หลังคาซ้อน 2 ชั้น มีปีกนก 1 ชั้น มุงกระเบื้องดินเผาใต้เชิงชาย และหน้าบันประดับไม้สลักลายรดน้ำ ชั้นล่างโล่งไม่มีพื้นและฝา ชั้นบนเป็นตัวหอขนาด 2 ห้อง ช่วงล่างเป็นลูกฟักกระดานดุน ตอนบนเป็นซี่ลูกกรงไม้กลึง เสากรอบประตูเป็นเสาหัวเม็ด ประตูหูข้าง เครื่องลำยองเป็นไม้จำหลัก ฝาผนังด้านนอกทาสีลูกฟักด้วยสีแดงขอบขาว ตัวไม้เครื่องบันอื่น ๆ ทาสีขาวตัดเหลี่ยมสีแดง เสาลงพื้นสีขาวเขียนลายแดง หน้าบาน ประตูเข้าในหอไตรเป็นบานไม้ลงรักปิดทองลายพุ่มข้าวบิณฑ์และลายประจำยามก้านแย่ง อกเลาเป็นไม้จำหลักลายดอกพุดตานลูกฟัก เหนือประตูเป็นภาพนกข้างละตัว เหนือขึ้นไปเป็นภาพพระอาทิตย์และพระจันทร์ ในห้องสะกัดท้าย ภายในหอไตรเก็บพานตะลุ่มและฐานพระพุทธรูปไม้จำหลักเป็นจำนวนมาก
โชตากง
โชตากง หรือมักย่อว่า โชตะ  เป็นคำตลาดในภาษาญี่ปุ่น ย่อจากคำประสมว่า "โชตาโรคอมเพลกซ์" (shōtarō complex; ) แปลว่า ปมโชตาโร มีที่มาจากตัวละครชื่อ โชตาโร  ในอนิเมะเรื่อง เทตสึจิน หุ่นเหล็กหมายเลข 28 (Tetsujin 28-go) โชตากง หมายความว่า ความหลงใหลใน "หนุ่มน้อย" หรือบุคคลที่มีความหลงใหลเช่นนั้น ตรงกันข้ามกับโลลิคอน (lolicon) ซึ่งว่าด้วย "สาวน้อย" อนึ่ง คำโชตากงนี้ ภายนอกประเทศญี่ปุ่นยังใช้เรียกมังงะหรืออนิเมะซึ่งแสดงภาพตัวละครผู้ชายในวัยหนุ่มหรือก่อนเป็นหนุ่มไปในอิริยาบถเร้ากำหนัดหรือเชิงสังวาส ทั้งยังใช้หมายถึงตัวละครชายที่พ้นวัยหนุ่มแล้วแต่ยังมีรูปโฉมเยาว์วัยเหมือนหนุ่มอยู่ด้วย ในหมู่ผู้นิยมวัฒนธรรมญี่ปุ่น ทั้งที่เป็นชาวญี่ปุ่นเองและชาวประเทศอื่นนั้น งานประเภทโชตากงมีทั้งที่เร้ากำหนัดเพียงเล็กน้อย ที่ชวนรักใคร่ ที่ไม่เกี่ยวเนื่องกับกิจกรรมทางเพศโดยสิ้นเชิง ไปจนถึงที่แสดงความลามกอนาจารอย่างแจ้งชัด
เช่นเดียวกับโลลิคอน โชตากงนั้นสัมพันธ์กับทัศนคติเรื่องคาวาอี (kawaii, ความน่ารัก) และโมเอะ (moe, บุคลิกลักษณะน่ารัก อ่อนหวาน อ่อนวัย และชวนปกป้องดูแล) องค์ประกอบโชตากง เช่น ยาโออิ (yaoi, ชายรักร่วมเพศ) นั้น ค่อนข้างดาษดื่นในมังงะประเภทโชโจะ (shōjo, มังงะที่มีกลุ่มลูกค้าเป็นหญิงสาววัยรุ่น) เช่น เรื่อง เลิฟเลส (Loveless) ที่ว่าด้วยความสัมพันธ์เชิงสังวาสระหว่างเด็กชายอายุสิบสองปีกับผู้ชายอายุยี่สิบปี ส่วนมังงะประเภทเซเน็ง (seinen, มังงะที่มีกลุ่มลูกค้าเป็นชายหนุ่ม) โดยเฉพาะที่มีกลุ่มเป้าหมายเป็นโอตากุ (otaku, ผู้นิยมมังงะ อนิเมะ หรือวิดีโอเกมเป็นพิเศษ) นั้น บางคราวก็แสดงตัวละครชายวัยรุ่นไปในเชิงเร้ากามารมณ์แต่ไม่ลามกอนาจาร เช่น เรื่อง ยูบิซากิมิลก์ที (Yubisaki Milk Tea) ที่มีตัวเอกเป็นเด็กชายลักเพศอายุสิบหกปี
นักวิพากษ์วิจารณ์บางคนเห็นว่า งานประเภทโชตากงนั้นส่งผลให้เกิดการล่วงละเมิดทางเพศต่อเด็กขึ้นจริง ๆ ขณะที่นักวิจารณ์กลุ่มอื่น ๆ แย้งว่า ข้ออ้างดังกล่าวไม่มีพยานหลักฐานรองรับ และถึงมี ก็เป็นพยานหลักฐานที่บ่งชี้ไปในทางอื่นเสียมากกว่า
ฟูมิโกะ อูจิมูระ
ฟูมิโกะ อูจิมูระ ( 内村 史子<rt>うちむら ふみこ</rt>, 16 ธันวาคม - ) เป็น นักพากย์หญิงชาวญี่ปุ่น สังกัดวิมส์ เกิดที่จังหวัดคาโงชิมะ
9 กันยายน
วันที่ 9 กันยายน เป็นวันที่ 252 ของปี (วันที่ 253 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 113 วันในปีนั้น
มหาวิทยาลัยเทคโนโลยีราชมงคลศรีวิชัย
มหาวิทยาลัยเทคโนโลยีราชมงคลศรีวิชัย (Rajamangala University of Technology Srivijaya) เป็นสถาบันอุดมศึกษาของรัฐในประเทศไทย แยกตัวออกมาจากสถาบันเทคโนโลยีราชมงคล เมื่อปี พ.ศ. 2548
ประวัติ
ในระยะต่อมาได้มีการตราพระราชบัญญัติการศึกษาแห่งชาติ พ.ศ. 2542 ซึ่งกำหนดให้สถาบันการศึกษาที่เปิดสอนระดับปริญญาต้องเป็นนิติบุคคล ทำให้สถาบันเทคโนโลยีราชมงคลเริ่มมีแนวคิดในการยกฐานะเป็นมหาวิทยาลัยนิติบุคคล กระทั่งเมื่อวันที่ 18 มกราคม พ.ศ. 2548 พระราชบัญญัติมหาวิทยาลัยเทคโนโลยีราชมงคล พ.ศ. 2548 ได้ประกาศในราชกิจจานุเบกษาเป็นผลให้มีมหาวิทยาลัยเทคโนโลยีราชมงคลเกิดขึ้นใหม่ จำนวน 9 แห่ง เป็นสถาบันอุดมศึกษาด้านวิชาชีพและเทคโนโลยี จัดการศึกษาด้านวิชาชีพชั้นสูงที่เน้นการปฏิบัติ ผลิตครูวิชาชีพ และให้ผู้สำเร็จอาชีวศึกษามีโอกาสในการศึกษาต่อด้านวิชาชีพเฉพาะทางระดับปริญญาเป็นหลัก
มหาวิทยาลัยเทคโนโลยีราชมงคลศรีวิชัย เน้นการจัดการศึกษาเพื่อตอบสนองความต้องการบุคลากรและพัฒนาพื้นที่ภาคใต้ของประเทศไทย ผลิตบัณฑิตที่มีคุณลักษณะที่มีทักษะด้านช่างอุตสาหกรรม เกษตรกรรม การประมง เทคโนโลยีสารสนเทศ วิศวกรรมศาสตร์สถาปัตยกรรมศาสตร์ การท่องเที่ยว การบริหารจัดการและทักษะด้านธุรกิจ สามารถปฏิบัติงานได้จริง มีความคิดสร้างสรรค์ที่ทำให้สามารถประกอบอาชีพได้หลายอาชีพ เป็นมหาลัยที่มีคุณภาพทางด้านเทคโนโลยีที่ดีในภาคใต้ นอกจากนี้ มหาวิทยาลัยยังมีคณะสัตวแพทยศาสตร์แห่งแรกของภาคใต้ ในช่วงเริ่มของการก่อตั้งนั้นได้รวบรวมเอาสถาบันการศึกษาที่เดิมเคยสังกัด สถาบันเทคโนโลยีราชมงคล ในเขตภาคใต้
คณะ
วิทยาเขตสงขลา วิทยาเขตนครศรีธรรมราช วิทยาเขตตรัง
ซินามอโรล
ซินามอโรล (シナモロール; Cinnamoroll) เป็นตัวการ์ตูนของซานริโอ เกิดเมื่อวันที่ 6 มีนาคม ค.ศ. 2002 ผู้ออกแบบตัวละครคือยูมิ สึกิริโนะ รูปลักษณ์ของเขาคือลูกสุนัขขนนุ่มฟูสีขาว แก้มแดง มีหางม้วนคล้ายกับซินนามอนโรล และชื่อเพื่อน ๆ ของเขาก็ยังมีที่มาจากของหวานและกาแฟชนิดต่าง ๆ อีกด้วย
ลักษณะภายนอก
ซินามอโรลเป็นลูกสุนัข เพศผู้ มีแก้มอวบอ้วนสีชมพู ขนของเขานุ่ม และมีสีขาวคล้ายกับปุยเมฆ หางของเขามีลักษณะม้วนและอวบอ้วนคล้ายกับขนม ซินนามอนโรล อันเป็นที่มาของชื่อของเขา เขามีดวงตาสีน้ำเงินเล็กๆและปากที่มีลักษณะคล้ายกับเลข 3 (ในบางครั้งเขาอาจมีการสวมเครื่องประดับ เช่น หมวก, มงกุฎ , โบ , ผ้าพันคอ)
เมอร์ซีย์ไซด์ดาร์บี
เมอร์ซีย์ไซด์ดาร์บี (Merseyside derby) เป็นชื่อเรียกการแข่งขันฟุตบอลของสองสโมสรฟุตบอลที่มีชื่อเสียงของอังกฤษ คือ ลิเวอร์พูล กับเอฟเวอร์ตัน ซึ่งเป็นสโมสรร่วมเมืองเดียวกัน คือ ลิเวอร์พูล ที่มีลุ่มแม่น้ำเมอร์ซีย์ไหลผ่าน โดยชื่อนี้ถูกเรียกขึ้นครั้งแรกในปี ค.ศ. 1955 ขณะที่บรรดาผู้สนับสนุนของสองสโมสรเรียกว่า ดาร์บีมิตรภาพ (The friendly derby) เพราะถือว่าเป็นเพียงการแข่งดาร์บีไม่กี่นัด ที่บรรดาผู้สนับสนุนไม่มีความขัดแย้งหรือแข่งขันกันดุเดือดจนเลยเถิดเกินไป
ประวัติของเมอร์ซีย์ไซด์ดาร์บี เริ่มต้นที่ปลายศตวรรษที่ 18 เมื่อเอฟเวอร์ตัน ซึ่งเป็นสโมสรที่ตั้งขึ้นมาก่อน และมีสนามเหย้าอยู่ที่แอนฟีลด์ ซึ่งเป็นสนามเหย้าของลิเวอร์พูลในปัจจุบัน ต่อมาเอฟเวอร์ตันได้ย้ายสถานที่ตั้งของสโมสรข้ามฟากสวนสาธารณะสแตนลีย์ ไปยังหัวมุมถนนกัลเลดี และตั้งเป็นสนามกูดิสันพาร์กขึ้นมา ก็ทำให้ลิเวอร์พูลได้เกิดขึ้นมาเช่นเดียวกัน
โดยเมอร์ซีย์ไซด์ดารบีที่ได้ชื่อว่าสนุก และลุ้นตลอดการแข่งขันจนเป็นเสน่ห์ คือในช่วงทศวรรษที่ 80 ที่ทั้งสองสโมสรต่างก็เป็นสโมสรที่มีลุ้นในการได้แชมป์ดิวิชันหนึ่งทั้งคู่ แต่เมื่อมาถึงปัจจุบัน เสน่ห์ดังกล่าวอาจลดลงไปเนื่องจากไม่ได้เป็นสโมสรที่มีโอกาสลุ้นแชมป์เหมือนเช่นในอดีต แต่ทว่ามนต์เสน่ห์ของเมอร์ซีย์ไซด์ดาร์บีก็ยังคงอยู่ในความทรงจำของบรรดาผู้สนับสนุนและแม้แต่ผู้เล่นของทั้งสองสโมสรอยู่ เช่น สตีเวน เจอร์ราร์ด ของลิเวอร์พูล ที่เติบโตมากับความทรงจำของดาร์บีเหล่านี้ หรือรอสส์ บาร์กลีย์ ของเอฟเวอร์ตัน
สถิติ
จนถึงวันที่ 17 ตุลาคม 2020 ทั้งสองทีมได้พบกัน 235 ครั้ง โดย ลิเวอร์พูลชนะ 93 ครั้ง และ เอฟเวอร์ตันชนะ 66 ครั้ง โดย 76 ครั้งที่เหลือเป็นการเสมอกัน
เกียรติประวัติ
(ในการแข่งขันแชริตี/คอมมิวนิตีชีลด์ หากจบเกมและยังเสมอกันอยู่จะครองแชมป์ร่วมกัน ก่อนที่จะยกเลิกในปี 1993) ลิเวอร์พูล = 9 ครั้ง, 6 ครั้งร่วมกัน เอฟเวอร์ตัน = 8 ครั้ง, 1 ครั้งร่วมกัน
เซอร์ไวเวอร์ โทแคนติน
เซอร์ไวเวอร์ โทแคนติน - ที่ราบสูงแห่งบราซิล (Survivor: Tocantins — The Brazilian Highlands) เป็นฤดูกาลที่ 18 ของรายการเซอร์ไวเวอร์ เริ่มรับสมัครผู้เข้าแข่งขันตั้งแต่วันที่ 15 กรกฎาคม พ.ศ. 2551 และคัดผู้เข้าแข่งขันครั้งสุดท้ายประมาณเดือนตุลาคม-ธันวาคม พ.ศ. 2551 โดยเป็นครั้งแรกที่อนุญาตให้ผู้ที่มีอายุต่ำสุดคือ 18 ปี ลงสมัครได้ทั้งประเทศยกเว้น รัฐมิสซิสซิปปีและวอชิงตัน ดี.ซี. และภายในการผลิตได้มีการเรียกชื่อสถานที่ต่างออกไปโดยปกติแล้วจะใช้ชื่อ เซอร์ไวเวอร์ โทแคนติน แต่ในการผลิตได้เปลี่ยนการเรียกเป็น โทเค็นชิน อย่างไรก็ตามอาจจะเกิดการเรียกชื่อผิดไปจากนี้บ้าง ขึ้นอยู่กับการออกเสียงที่แตกต่างกันของคนแต่ละเชื้อชาติ การออกอากาศตอนแรกสำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 13 กุมภาพันธ์ พ.ศ. 2552 เวลา 14:00 น. ตามเวลาประเทศไทย
ในฤดูกาลนี้เป็นฤดูกาลแรกในรอบกว่า 12 ฤดูกาลที่ผ่านมา หลังจาก เซอร์ไวเวอร์ ไทย ที่ไม่มีการทำการสลับเผ่าหรือการทำกบฏเผ่าก่อนที่จะถึงการรวมเผ่าเลย หลังจากที่ฤดูกาลที่ 6-17 นั้นจะต้องมีการสลับเผ่าหรือการทำกบฏก่อนการรวมเผ่าจะเกิดขึ้น โดยในฤดูกาลนี้ทางทีมงานจะดัดแปลงเกมกลับไปเป็นรูปแบบดั่งเดิมเช่น เซอร์ไวเวอร์ บอร์เนียวและเซอร์ไวเวอร์ ดิ ออสเตรเลียน เอาต์แบคก์ ที่แทบจะไม่มีการหักมุมใดๆ และสภาเผ่าครั้งสุดท้ายมี 2 คนรวมถึงมีคณะลูกขุน 7 คน
อึดทะลุเพดานบ้า
อึดทะลุเพดานบ้า (The Last Boy Scout) เป็นภาพยนตร์แอคชันคอมเมดีคู่หูสัญชาติอเมริกันที่ออกฉายในปี ค.ศ. 1991 กำกับโดยโทนี สก็อตต์ เขียนบทโดยเชน แบล็ก และนำแสดงโดยบรูซ วิลลิส, เดมอน เวยันส์, เชลซี ฟีลด์, โนเบิล วิลลิงแฮม, เทย์เลอร์ เนกรอน และแดเนียล แฮร์ริส ภาพยนตร์เรื่องนี้จัดจำหน่ายโดยวอร์เนอร์บราเธอส์ และออกฉายเมื่อวันที่ 13 ธันวาคม ค.ศ. 1991
สถานีโทรทัศน์เฉลิมพระเกียรติผ่านดาวเทียม
มูลนิธิโทรทัศน์เฉลิมพระเกียรติผ่านดาวเทียม จัดตั้งขึ้นด้วยสำนึกในพระมหากรุณาธิคุณเป็นล้นพ้นของพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ และพระบรมวงศานุวงศ์ทุกพระองค์ ที่ทรงมีต่อพสกนิกรชาวไทยทุกคน โดยมุ่งผลิตและเผยแพร่รายการสารคดีเฉลิมพระเกียรติต่างๆ ตลอดจนข่าวพระราชกรณียกิจของทุกพระองค์ผ่านทางสถานีโทรทัศน์เฉลิมพระเกียรติผ่านดาวเทียม ซึ่งเป็นสถานีโทรทัศน์ที่ได้รับพระราชทานพระบรมราชานุญาต ให้ผลิตและเผยแพร่สารคดีเฉลิมพระเกียรติต่างๆ ของทุกพระองค์ โดยออกอากาศในระบบดาวเทียม (DSTV) (KU-BAND), ระบบเคเบิลใยแก้ว (CATV) และระบบเคเบิลทีวี (True Visions 163) เป็นประจำทุกวัน จันทร์-ศุกร์ เวลา 06.00 น.-12.00 น. และ 24.00 น.-02.00 น. เสาร์-อาทิตย์ เวลา 06.00 น.-09.00 น. และ 24.00 น.-02.00 น.เพื่อปลูกจิตสำนึกของเด็ก, เยาวชน และประชาชนชาวไทยให้มีความจงรักภักดี ต่อสถาบันพระมหากษัตริย์อันเป็นสถาบันสูงสุดของประชาชนชาวไทยทุกคน (ปัจจุบันยุติการออกอากาศแล้ว ตั้งแต่วันที่ 1 ตุลาคม พ.ศ. 2553)
มูลนิธิโทรทัศน์เฉลิมพระเกียรติผ่านดาวเทียม ได้รับการจดทะเบียนจัดตั้งเป็นมูลนิธิ เลขทะเบียนลำดับที่ 1554 ตั้งแต่วันที่ 2 สิงหาคม พ.ศ. 2549 โดยมีสำนักงานใหญ่ของมูลนิธิฯ ตั้งอยู่ ณ เลขที่ 1 อาคาร ทีพีแอนด์ที ทาวเวอร์ ชั้น 24 ซอย 19 (อุ่นอนุสรณ์) ถนนวิภาวดีรังสิต แขวงจตุจักร เขตจตุจักร กรุงเทพมหานคร โดยที่ผ่านมามูลนิธิฯ ได้รับเกียรติอย่างสูงจากพลอากาศเอกกำธน สินธวานนท์ องคมนตรี ดำรงตำแหน่งเป็นประธานกรรมการมูลนิธิฯ คนแรก ในปี พ.ศ. 2549 - 2550 และในปัจจุบันได้รับเกียรติจากท่านผู้หญิงวิลาวัณย์ วีรานุวัตติ์ เลขาธิการคณะกรรมการร้านจิตรลดา ดำรงตำแหน่งเป็นประธานกรรมการมูลนิธิฯ ตั้งแต่ พ.ศ. 2550 - ปัจจุบัน
แนวทางการดำเนินการ
การดำเนินงานของมูลนิธิโทรทัศน์เฉลิมพระเกียรติผ่านดาวเทียมเป็นไปตามวัตถุประสงค์ และเป้าหมายที่ได้กำหนดไว้ โดยเน้นการผลิตรายการสารคดีเฉลิมพระเกียรติพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินีนาถ และพระบรมวงศานุวงศ์ทุกพระองค์ เผยแพร่ให้ประชาชนรับชม เพื่อปลูกจิตสำนึกของเด็ก เยาวชน และประชาชนชาวไทยให้มีความจงรักภักดีต่อสถาบันพระมหากษัตริย์ อันเป็นสถาบันสูงสุดของประชาชนชาวไทยทุกคน นอกจากนี้ยังดำเนินงานต่างๆ ร่วมกับองค์การการกุศลอื่นๆ เพื่อสาธารณประโยชน์อีกด้วย
มหายาน
พระพุทธศาสนาฝ่ายมหายาน เป็นนิกายในศาสนาพุทธฝ่ายอาจริยวาท ที่นับถือกันอยู่ประเทศแถบตอนเหนือของอินเดีย, เนปาล, จีน, ญี่ปุ่น, เกาหลี, เวียดนาม, มองโกเลีย ไปจนถึงบางส่วนของรัสเซีย จุดเด่นของนิกายนี้อยู่ที่แนวคิดเรื่องการบำเพ็ญตนเป็นพระโพธิสัตว์สร้างบารมีเพื่อช่วยเหลือสรรพชีวิตในโลกไปสู่ความพ้นทุกข์ ด้วยเหตุที่มีผู้นับถืออยู่มากในประเทศแถบเหนือจึงเรียกได้อีกชื่อหนึ่งว่า อุตตรนิกาย  ปัจจุบันพุทธศาสนิกชนส่วนใหญ่ของโลกเป็นผู้นับถือนิกายมหายาน
ความหมายของมหายาน
มหายาน (महायान, 大乘; 大乗; Đại Thừa; 대승) มาจากธาตุศัพท์ภาษาบาลี-สันสกฤต มหา + ยาน แปลว่า พาหนะที่ใหญ่  เป็นคำเรียกที่อาศัยการเปรียบเทียบ จากคำว่า หีนยาน ซึ่งแปลว่า พาหนะที่เล็ก ๆ  มหายานยังมีความหมายว่า “ยานที่สูงสุด” ตามความเชื่อของพุทธศาสนิกชนฝ่ายมหายาน คำว่ามหายาน ไม่เพียงแต่เป็นยานใหญ่และสูงสุดเท่านั้น หากเป็นยานที่รื้อขนสรรพสัตว์ได้ทุกประเภททุกวัย รวมทั้งสัตว์โลกทุกรูปนาม เพื่อไปสู่พระนิพพาน และยานนี้ยังหมายถึงยานที่จะไปถึงพุทธภูมิ แล้วสำเร็จเป็นพระสัมมาสัมพุทธเจ้า
คำว่า มหายาน จึงเป็นการเปรียบเทียบหมายถึงการขนสัตว์ให้ข้ามพ้นวัฏสงสารได้มากกว่าสาวกยาน ในคัมภีร์มหาปรัชญาปารมิตาศาสตร์ คุรุนาคารชุนะ ปราชญ์ฝ่ายมหายาน ได้อธิบายความหมายของมหายานไว้ว่า  “พระพุทธธรรมมีเอกรสเดียว  คือ รสแห่งวิมุตติ ความรอดพ้นจากปวงทุกข์ แต่ชนิดของรสมี 2 ชนิด คือ ชนิดแรกเพื่อตัวเอง และชนิดที่สองเพื่อตัวเองและสรรพสัตว์ด้วย” อันหมายความว่า  ฝ่ายสาวกยานมุ่งเพียงความหลุดพ้นเป็นอรหันต์สิ้นกิเลสเฉพาะตน  ไม่มีปณิธานในการโปรดสรรพสัตว์ให้ถึงความหลุดพ้นด้วย  แต่ฝ่ายมหายานย่อมมีอุคมคติตรงกันข้าม  กล่าวคือ  ย่อมมุ่งพุทธภูมิมีปณิธานจะตรัสรู้เป็นพระพุทธะเพื่อขนสัตว์ให้พ้นทุกข์จนหมดสิ้น  อธิบายว่า  พุทธศาสนิกชนฝ่ายสาวกยานโดยทั่วไปมุ่งแต่สาวกภูมิเป็นสำคัญ ฉะนั้น จึงเรียกอีกชื่อหนึ่งว่า สาวกยาน ส่วนพุทธศาสนิกชนฝ่ายมหายานย่อมมุ่งพุทธภูมิทั้งนั้น จึงมีอีกชื่อว่า โพธิสัตวยาน หรือ พุทธยาน
นอกจากนี้ พระนาคารชุนได้กล่าวไว้ในทวาทศนิกายศาสตร์อีกว่า “มหายานคือยานอันประเสริฐกว่ายานทั้ง 2 เหตุนั้น จึงชื่อว่า 'มหายาน' พระพุทธเจ้าทั้งหลายอันใหญ่ยิ่ง ทรงอาศัยซึ่งยานนี้ และยานนี้จะสามารถนำเราเข้าถึงพระองค์ได้ เหตุนั้นจึงชื่อว่า 'มหา' อนึ่ง ปวงพระพุทธเจ้าผู้มหาบุรุษได้อาศัยยานนี้ เหตุนั้น จึงชื่อว่า 'มหา' และอีกทั้งสามารถดับทุกข์อันไพศาลของสรรพสัตว์และประกอบประโยชน์อันยิ่งใหญ่ให้ถึงพร้อม เหตุนั้นจึงชื่อว่า 'มหา' อนึ่ง พระโพธิสัตว์ทั้งปวง มีพระอวโลกิเตศวรโพธิสัตว์ (เจ้าแม่กวนอิม), พระมหาสถามปราปต์โพธิสัตว์, พระเมตไตรยโพธิสัตว์, พระมัญชุศรีโพธิสัตว์, พระสมันตภัทรโพธิสัตว์ และพระกษิติครรภมหาโพธิสัตว์ เป็นต้น ปวงมหาบุรุษได้ทรงอาศัย เหตุนั้นจึงชื่อว่า 'มหา' อนึ่ง เมื่ออาศัยยานนี้แล้ว ก็ย่อมเข้าถึงที่สุดแห่งธรรมทั้งปวง เหตุนั้นจึงชื่อว่า 'มหา'”
นอกจากที่กล่าวมาแล้ว ยังมีข้อความที่ยกย่องมหายานอีกเป็นจำนวนมากในคัมภีร์ของมหายาน เช่นเรียกว่า อนุตรยาน (ยานอันสูงสุด), โพธิสัตวยาน (ยานของพระโพธิสัตว์), พุทธยาน (ยานของพระพุทธเจ้า), เอกยาน (ยานอันเอก) เป็นต้น เพราะฉะนั้นคำว่า ยาน ในพระพุทธศาสนาจึงเป็นดั่งคำเปรียบเปรยของมรรควิถีอันจะนำไปสู่ความหลุดพ้นในรูปแบบที่แตกต่างกันนั่นเอง
พัฒนาการของพุทธศาสนามหายาน
หลังจากพระโคตมพุทธเจ้าเสด็จดับขันธปรินิพพานได้ 3 เดือน พระสาวกผู้ได้เคยสดับสั่งสอนของพระองค์จำนวน 500 รูป ก็ประชุมทำสังคายนาครั้งแรก ณ ถ้ำสัตบรรณคูหา ใกล้เมืองราชคฤห์ แคว้นมคธ ใช้เวลาสอบทานอยู่ 7 เดือน จึงประมวลคำสอนของพระพุทธเจ้าได้สำเร็จเป็นครั้งแรก นับเป็นบ่อเกิดของคัมภีร์พระไตรปิฎก  คำสอนที่ลงมติกันไว้ในครั้งปฐมสังคายนาและได้นับถือกันสืบมา เรียกว่า เถรวาท แปลว่า คำสอนที่วางไว้เป็นหลักการโดยพระเถระ  คำว่า เถระ ในที่นี้  หมายถึงพระเถระผู้ประชุมทำสังคายนาครั้งแรก และพระพุทธศาสนาซึ่งถือตามหลักที่ได้สังคายนาครั้งแรกดังกล่าว  เรียกว่า นิกายเถรวาท อันหมายถึง คณะสงฆ์กลุ่มที่ยึดคำสั่งสอนของพระพุทธเจ้า ทั้งถ้อยคำ และเนื้อความที่ท่านสังคายนาไว้โดยเคร่งครัด  ตลอดจนรักษาแม้แต่ตัวภาษาดั้งเดิมคือภาษาบาลี
ในกาลต่อมาต่อมาเมื่อมีปัญหาขัดแย้ง พระเถระผู้ใหญ่ก็ประชุมขจัดข้อขัดแย้งกัน  เกิดการสังคายนาต่อมาอีกหลายครั้ง จนได้พระไตรปิฎกของฝ่ายเถรวาทดังที่เรารู้จักกันทุกวันนี้  ซึ่งถือกันทั่วไปว่าเป็นคำสอนโดยตรงของพระพุทธเจ้าที่นับว่าใกล้เคียงที่สุด  อย่างไรก็ตาม  การสังคายนาแต่ละครั้งแสดงให้เห็นถึงความแตกต่างทางความคิดในหมู่สงฆ์  จนก่อให้เกิดการแยกฝ่ายที่มีความคิดเห็นไม่ลงรอยกันในส่วนหลักธรรมและข้อวัตรปฏิบัติ
กล่าวกันว่า มูลเหตุของการแยกนิกายในพุทธศาสนามาจากในคราวใกล้เสด็จดับขันธปรินิพพาน พระพุทธเจ้าได้ตรัสกับพระอานนท์ว่า “ดูกรอานนท์ โดยกาลล่วงไปแห่งเรา ถ้าสงฆ์ต้องการก็จงถอนสิกขาบทเล็กน้อยเสียบ้างก็ได้” (มหาปรินิพพานสูตร 10/141) พุทธดำรัสดังกล่าวไม่ชัดเจนเพียงพอ ทำให้เกิดมีปัญหาในการตีความว่า  สิกขาบทไหนเรียกว่าเล็กน้อย  เป็นเหตุให้พระภิกษุบางรูปไม่เห็นด้วย และไม่ยอมรับสังคายนามาตั้งแต่ครั้งแรก และเหตุการณ์เช่นนี้เกิดขึ้นกับการสังคายนาครั้งหลังๆ อีกหลายครั้ง  เป็นเหตุให้มีกลุ่มที่แยกตัวทำสังคายนาต่างหาก  เป็นการแตกแยกทางลัทธิและนิกาย  แต่ก็มิได้ถือว่าเป็นการแบ่งแยกศาสนาแต่ประการใด
หลังจากพระพุทธองค์ปรินิพพานได้ 100 ปี อันเป็นช่วงเวลาที่มีการสังคายนาครั้งที่ 2 ได้มีคณะสงฆ์กลุ่มหนึ่งเรียกว่า มหาสังฆิกะ ซึ่งมีจำนวนมาก  ได้แยกตนออกไปต่างหากจากกลุ่มเถรวาทเดิม การแยกตัวของมหาสังฆิกะนี้มีมูลเหตุจากความเห็นที่แตกต่างเรื่องหลักปฏิบัติของภิกษุ  หลังจากนั้นมหาสังฆิกะได้แยกกลุ่มนิกายย่อยออกไปอีก 18 นิกาย  เนื่องจากมีทัศนะ อุดมคติ การตีความหลักธรรม และวัตรปฏิบัติที่แตกต่างกัน หลังจากนั้นภิกษุบางรูปในนิกายทั้ง 18 นี้ ได้แยกตนออกมาตั้งคณะใหม่โดยถือปรัชญาและหลักจริยวัตรของตน  กระทั่งในราวพุทธศตวรรษที่ 5 จึงได้เกิดกลุ่มคณะสงฆ์และคฤหัสถ์ที่เรียกตนเองว่า "มหายาน" ขึ้น แม้จะมีที่มาไม่แน่ชัด  แต่สันนิษฐานได้ว่าพัฒนาจากนิกายมหาสังฆิกะ ผสมผสานกับปรัชญาของนิกายพุทธศาสนาอื่นทั้ง 18 นิกาย รวมทั้งนิกายเถรวาทด้วย ก่อกำเนิดเป็นลัทธิมหายาน
แม้ไม่อาจกำหนดให้แน่ชัดลงไปได้ว่า พระพุทธศาสนานิกายมหายานเริ่มถือกำเนิดขึ้นตั้งแต่เมื่อใด แต่ที่แน่ชัดคือ พระเจ้ากนิษกะมหาราช กษัตริย์องค์ที่ 7 แห่งราชวงศ์กุษาณะ (ศตวรรษที่ 1 แห่งคริสต์ศักราช) ทรงเป็นเอกอัครศาสนูปถัมภกพระองค์แรกของนิกายมหายาน  ได้ทรงปลูกฝังพระพุทธศาสนามหายานอย่างมั่นคงในราชอาณาจักรของพระองค์  และทรงส่งธรรมทูตออกเผยแพร่ยังนานาประเทศ เปรียบได้กับพระเจ้าอโศกมหาราชของฝ่ายเถรวาท
แนวคิดเรื่องตรีกาย
หลักการสำคัญประการหนึ่งของมหายานอยู่ที่หลักเรื่อง ตรีกาย อันหมายถึงพระกายทั้ง 3 ของพระพุทธเจ้า ในกายตรัยสูตรของมหายาน  พระอานนท์ทูลถามถึงเรื่องพระกายของพระพุทธเจ้า  พระพุทธเจ้าจึงตรัสแก่พระอานนท์ว่า  ตถาคตมีกายเป็น 3 สภาวะคือตรีกาย  อันได้แก่
มหายานชั้นแรกดูเหมือนจะมีทัศนะตรงกับเถรวาทที่ว่า พระพุทธเจ้ามีพระกายเพียง 2 เท่านั้นคือ ธรรมกาย และนิรมานกาย ธรรมกายนั้นมีพระพุทธวจนะที่ตรัสโดยตรงในบาลีอัคคัญญสูตรแห่งทีฆนิกาย ส่วนนิรมาณกายนั้นได้แก่พระกายของพระศาสดาที่ประกอบด้วยขันธ์ 5 ในคัมภีร์ฝ่ายมาธยมิกชั้นแรก ก็ยังไม่พบกายที่ 3 ธรรมกาย ตามนัยแห่งเถรวาทหมายถึงพระคุณทั้ง 3 ของพระพุทธเจ้า อันได้แก่ พระปัญญาคุณ, พระวิสุทธิคุณ และพระมหากรุณาธิคุณ  มหายานได้สร้างแนวความคิดตรีกายขึ้นด้วยวิธีเพิ่มกายอีกกายหนึ่งเข้าไป  คือ สัมโภคกาย ซึ่งเป็นกายของพระพุทธองค์อันสำแดงปรากฏให้เห็นเฉพาะหมู่ พระโพธิสัตว์ มหาสัตว์ เป็นทิพยภาวะมีรัศมีรุ่งเรืองแผ่ซ่านทั่วไป  เพราะฉะนั้น แม้จนกระทั่งบัดนี้ พระโพธิสัตว์ก็ยังอาจจะเห็นพระศากยมุนีพุทธเจ้าได้ในรูปสัมโภคกาย พระพุทธองค์ยังทรงอาจสดับคำสวดมนต์ต์ของเรา  แม้พระองค์จะดับขันธปรินิพพานไปแล้วก็ดี  ทั้งนี้ก็ด้วยการดับขันธปรินิพพานนั้นเป็นเพียงการสำแดงให้เห็นปรากฏในรูปนิรมานกายเท่านั้น ส่วน ธรรมกาย นั้น ก็เป็นสภาวะอมตะ ไร้รูปร่างลักษณะ เป็นอจินไตย(นึกคิดหรือเดาไม่ได้หรืออยู่นอกเหนือความคิดออกไป) ไม่มีเบื้องต้น ท่ามกลาง ที่สุด แผ่คลุมอยู่ทั่วไป  ความคิดเรื่องสัมโภคกายนี้ มหายานได้รับจากนิกายมหาสังฆิกะ และในหมู่คณาจารย์ของมหายานก็ไม่มีความเห็นพ้องกันในเรื่องนี้
มหาปณิธาน 4
นอกจากดังที่กล่าวมาแล้ว พระโพธิสัตว์ยังต้องมีมหาปณิธานอีก 4 ซึ่งถือเป็นหลักการของผู้ดำเนินตามวิถีมหายาน ดังนี้
จุดมุ่งหมายของมหายาน
หลักสำคัญของพระพุทธศาสนาฝ่ายมหายาน คือหลักแห่งพระโพธิสัตวภูมิซึ่งเป็นหลักที่พระพุทธศาสนาฝ่ายมหายานแต่ละนิกายยอมรับนับถือ  มหายานทุกนิกายย่อมมุ่งหมายโพธิสัตวภูมิ  ซึ่งเป็นเหตุที่ให้บรรลุพุทธภูมิ  บุคคลหนึ่งบุคคลใดที่จะบรรลุถึงพุทธภูมิได้  ต้องผ่านการบำเพ็ญจริยธรรมแห่งพระโพธิสัตว์มาก่อน  เพราะฉะนั้น จึงถือว่าโพธิสัตวภูมิเป็นเหตุ พุทธภูมิเป็นผล  เมื่อบรรลุพุทธภูมิเป็นพระสัมมาสัมพุทธเจ้าย่อมโปรดสัตว์ให้ถึงความหลุดพ้นได้กว้างขวาง  และขณะบำเพ็ญบารมีเป็นพระโพธิสัตว์  ก็ยังสามารถช่วยเหลือสรรพสัตว์ที่ตกทุกข์ในสังสารวัฏได้มากมาย  อุดมคติอันเป็นจุดหมายสูงสุดของมหายานจึงอยู่ที่การบำเพ็ญบารมีตามแนวทางพระโพธิสัตว์  เพื่อนำพาสรรพสัตว์สู่ความหลุดพ้นจากวัฏสงสารให้หมดสิ้น
คัมภีร์ของมหายาน
พระพุทธศาสนาฝ่ายมหายานมิได้ปฏิเสธพระไตรปิฎกดั้งเดิม หากแต่ถือว่าอาจยังไม่เพียงพอ เนื่องจากเกิดมีแนวคิดว่า พระพุทธเจ้าทรงเป็นโลกุตรสภาวะ ไม่อาจดับสูญ ที่ชาวโลกคิดว่าพระพุทธองค์ดับสูญไปแล้วนั้นเป็นเพียงภาพมายาของรูปขันธ์ แต่ธรรมกายอันเป็นสภาวธรรมของพระองค์เป็นธาตุพุทธะบริสุทธิ์ยังดำรงอยู่ต่อไป  มหายานถือว่ามนุษย์ทุกคนมี พุทธธาตุ เช่นเดียวกับพระพุทธเจ้า  หากมีกิเลสอวิชชาบดบังธาตุพุทธะจึงไม่ปรากฏ  หากกิเลสอวิชชาเบาบางลงเท่าใดธาตุพุทธะก็จะปรากฏมากขึ้นเท่านั้น  มหายานมีแนวคิดว่ามนุษย์ทุกคนมีสิทธิและมีความสามารถที่จะบำเพ็ญบารมีเป็นพระโพธิสัตว์ และสามารถตรัสรู้เป็นพระพุทธเจ้าได้  หากฝึกฝนชำระจิตใจจนบริสุทธิ์ผุดผ่องด้วยบารมีทั้ง 10 ประการ  พระโพธิสัตว์ของฝ่ายมหายานจึงมีมากมาย  แม้พระพุทธเจ้าก็มีปริมาณที่ไม่อาจคาดคำนวณได้  และพระโพธิสัตว์ทุกองค์ย่อมโปรดสรรพสัตว์เช่นเดียวกับจริยาของพระพุทธเจ้า  คำสอนของพระโพธิสัตว์จึงมีน้ำหนักเท่ากับพระไตรปิฎก  ในพุทธศาสนามหายานจึงมีคัมภีร์สำคัญระดับเดียวกับพระไตรปิฎกเพิ่มขึ้นเป็นอันมาก  เพื่อให้เหมาะสมกับจริตและอินทรีย์ของสรรพสัตว์แต่ละจำพวก  อีกทั้งเพื่อเป็นกุศโลบายในการสั่งสอนพุทธธรรม  ทั้งนี้ก็เพื่อเจตจำนงจะเกื้อกูลสรรพชีวิตทั้งมวลให้ถึงพุทธรรมและบรรลุความหลุดพ้นจากสังสารวัฏ  คัมภีร์ของมหายานดั้งเดิมเขียนขึ้นด้วยภาษาสันสกฤต แต่ก็มิใช่สันสกฤตแท้  หากเป็นภาษาสันสกฤตที่ปะปนกับภาษาปรากฤตตลอดจนภาษาบาลีและภาษาท้องถิ่นอื่นๆ เรียกว่าภาษาสันสกฤตทางพุทธศาสนา  คัมภีร์เหล่านี้กล่าวในฐานะเป็นพระธรรมเทศนาของพระพุทธเจ้าบ้าง  คำสอนพระโพธิสัตว์บ้าง  หรือแม้แต่ทวยเทพต่างๆ  โดยมีเนื้อหาหลากหลาย  สันนิษฐานว่าพระสูตรปรัชญาปารมิตา  เป็นพระสูตรมหายานรุ่นเก่าที่สุด  และได้มีการเขียนพระสูตรขึ้นต่อมาอีกอย่างต่อเนื่องจนถึงสมัยคุปตะ  พระสูตรบางเรื่องก็เกิดขึ้นในประเทศจีน  และในหมู่คณาจารย์ของมหายานเองก็เขียนคัมภีร์ที่แสดงหลักปรัชญาอันลึกซึ้งของตน  เรียกว่าศาสตร์ซึ่งเทียบได้กับอภิธรรมของฝ่ายเถรวาท  ที่มีชื่อเสียงคือ  มาธยมกศาสตร์, โยคาจารภูมิศาสตร์, อภิธรรมโกศศาสตร์, มหายานศรัทโธตปาทศาสตร์  เป็นต้น  นอกจากนี้ในประเทศต่างๆ ที่นับถือมหายาน  ก็มีการรจนาคัมภีร์ขึ้นเพื่อสั่งสอนหลักการของตนเองอีกเป็นอันมาก  คัมภีร์ของมหายานจึงมีมากมายเท่าๆกับความหลากหลายและการแตกแยกทางความคิดในหมู่นักปราชญ์ของมหายาน
มนุษย์ทุกคนมีธาตุพุทธะร่วมกับพระพุทธเจ้า ถ้ามีกิเลสมาบดบังธาตุพุทธะก็ไม่ปรากฏ มนุษย์ทุกคนจึงมีศักยภาพที่จะ เป็นพระโพธิสัตว์ได้เช่นเดียวกับพระพุทธเจ้า ถ้าได้รับการฝึกฝนชำระจิตใจจนบริสุทธิ์ พระโพธิสัตว์จึงมีจำนวน มหาศาล และมีหน้าที่ส่งเสริมงานของพระพุทธเจ้า คำสอนของพระโพธิสัตว์จึงมีน้ำหนักเท่ากับพระไตรปิฎก ด้วยสำนึก เช่นนี้ ฝ่ายมหายานจึงมีคัมภีร์เกิดขึ้นมากมาย และให้ความเคารพเทียบเท่าพระไตรปิฎก
พระวินัยปิฎกมหายาน
แม้นว่ามหายานจะมีทั้งพระวินัย พระสูตร และพระอภิธรรม แต่พระวินัยของมหายานนั้น นอกจากจะมี 250 ข้อแล้ว ยังไม่ได้เป็นหมวดหมู่แบบเถรวาท สังฆกรรมต่าง ๆ ของฝ่ายมหายานต้องใช้คัมภีร์วินัยของสรวาสติวาท ธรรมคุปตะ มหาสังฆิกะ และมหิศาสกะ
สิกขาบทในพระปาฏิโมกข์ 250 ข้อ ของฝ่ายมหายาน มีดังนี้ คือ
สิกขาบทของมหายานได้เพิ่มวินัยของพระโพธิสัตว์ซึ่งเป็นส่วนหนึ่งที่กล่าวไว้ในพรหมชาลสูตร เรียก พรหมชาลโพธิสัตวศีล และ โยคะโพธิสัตวศีล ซึ่งอยู่ในคัมภีร์โยคาจารภูมิศาสตร์ปกรณ์พิเศษของนิกายวิชญาณวาทิน และมีข้อที่น่าสังเกตอีกอย่างคือ วินัยของโพธิสัตว์นั้นแม้จะต้องครุกาบัติ เป็นปาราชิกในโพธิสัตว์สิกขาบทก็สามารถ สมาทานใหม่ได้ ไม่เหมือนกับภิกขุปาฏิโมกข์ ซึ่งทำคืนอีกไม่ได้ ทั้งนี้เพราะถือว่าสิกขาบทของภิกขุอยู่ในขอบเขตจำกัด ของปัจจุบันชาติ ส่วนสิกขาบทของโพธิสัตว์นั้นไม่จำกัดชาติ
ดังนั้น กุลบุตรฝ่ายมหายานเมื่ออุปสัมปทากรรมแล้วก็จะต้องรับศีลโพธิสัตว์ ซึ่งส่วนใหญ่นิยมพรหมชาล โพธิสัตว์ศีลมากกว่า โยคะโพธิสัตวศีล และศีลพระโพธิสัตว์นี้ได้ห้ามภิกษุฉันเนื้อสัตว์ ของสดคาว และหัวหอม หัวกระเทียม เพราะสิ่งเหล่านี้ช่วย ส่งเสริมให้เกิดกำหนัดราคะกางกั้นจิตมิให้บรรลุสมาธิ และการกินเนื้อสัตว์นี้อาจกินถูกเนื้อบิดามารดาในชาติก่อนๆ ของตน ผู้รับศีลโพธิสัตว์จึงต้องถือมังสะวิรัติอย่างเคร่งครัด พระสงฆ์มหายานของจีนได้รับการยอมรับกันว่า ปฏิบัติในข้อนี้ได้เคร่งครัด กว่าพวกมหายานในประเทศอื่นๆ
ลัทธิมหายานมิได้มีภิกขุปาฏิโมกข์เป็นเอกเทศ คงปฏิบัติวินัยบัญญัติตามพระปาฏิโมกข์ของฝ่ายสาวกยาน แต่มีแปลกจากฝ่ายสาวกยานคือ โพธิสัตวสิกขา เพราะลัทธิมหายานสอนให้มุ่งพุทธิภูมิ บุคคลจึงต้องประพฤติโพธิจริยา มีศีลโพธิสัตวเป็นที่อาศัย วินัยโพธิสัตวนี้สาธารณทั่วไปแม้แก่ฆราวาสชนด้วย มีโพธิสัตวกุศลศีลสูตร 9 ผูก, พุทธ ปิฏกสูตร 4 ผูก, พรหมชาลสูตร (ต่างฉบับกับบาลี) 2 ผูก, โพธิสัตวศีลมูลสูตร 1 ผูก และอื่นๆ อีก พึงสังเกตว่าเรียกคัมภีร์เหล่านี้ว่า ?สูตร? มิได้จัดเป็นปิฎกหนึ่งต่างหาก อรรถกถาพระสูตรของคันถรจนาจารย์อินเดีย
พระสุตตันตปิฎกมหายาน
ชื่อพระสูตรสำคัญของมหายานที่คนส่วนใหญ่รู้จัก รวบรวมจากหนังสือของคณะสงฆ์จีนนิกายมี ดังนี้
ในบรรดาพระสูตรเหล่านี้ ปรัชญาปารมิตาสูตรจัดว่าเป็นสูตรดั้งเดิมที่สุด เป็นมูลฐานทฤษฎีที่ว่าด้วยเรื่องสุญญตา นอกจากนี้ก็มีอวตังสกสูตร เป็นสูตรสำคัญที่สุดของนิกายมหายาน เพราะเป็นพระสูตรที่เชื่อกันว่า พระพุทธองค์ทรง สั่งสอนเองเป็นเวลา 3 สัปดาห์ในขณะที่พระองค์เข้าสมาธิ เข้าใจกันว่า ใจความสำคัญขอ'พระสูตรนี้ น่าจะเป็นของ พระโพธิสัตว์มากกว่า ซึ่งเราจะพิจารณาได้จากข้อความในหนังสือพระพุทธศาสนานิกายมหายานของคณะสงฆ์จีนนิกาย (ม.ป.ป. : 228-229)
นอกจากนี้ก็มีพระสูตรที่สำคัญอีกเช่นกันคือ วิมลเกียรตินิทเทศสูตร ซึ่งเป็นพระสูตรที่มีปรัชญาเป็นมูลฐาน นิกายเซ็น ( Zen ) จึงชอบและนิยมมากที่สุด และพระสูตรที่สำคัญที่สุดซึ่งนิกายมหายานในจีนและญี่ปุ่นนับถือกันมากคือ สัทธรรมปุณฑริกสูตร คำสั่งสอนในนิกายเท็นได นิจิเร็น ล้วนอาศัยพระสูตรนี้เป็นรากฐานทั้งสิ้น และวัดในนิกายเซ็น ก็ต้องสวดพระสูตรนี้เป็นประจำทุกวัน ทั้งนี้เพราะเชื่อกันว่า พระสูตรนี้เป็นพระสูตรสุดท้ายของพระพุทธองค์จึงมีผู้แปลมาก โดยเฉพาะในภาษาจีนมี 3 ฉบับ แต่ที่ถือกันว่าเป็นฉบับที่ดีที่สุด คือ ของท่านกุมารชีพ
พระสูตรมหายานแบ่งเป็นหมวดได้ดังนี้
หมวดอวตังสกะ
หมวดนี้มีพระสูตรใหม่สูตรหนึ่งเป็นหัวใจคือ พุทธาวตังสกมหาไวปุลยสูตร 80 ผูก และมีสูตรปกิณณะย่อยๆ อีกหลายสูตร
หมวดไวปุลยะ
มีพระสูตรใหญ่ชื่อมหารัตนกูฏสูตร 120 ผูก เป็นหัวใจ มหาสังคีติสูตร 10 ผูก, มหายานโพธิสัตว์ปิฎกสูตร 20 ผูก, ตถาคตอจินไตยรหัศยมหายานสูตร 30 ผูก, สุวรรณประภาสสูตร 10 ผูก, กรุณาปุณฑริกสูตร 11 ผูก, มหายานมหาสังคีติกษิติครรภทศจักรสูตร 10 ผูก, มหาไวปุลยมหาสังคีติโพธิสัตวพุทธานุสสติสมาธิสูตร 10 ผูก,จันทร ประทีปสมาธิสูตร 11 ผูก, ลังกาวตารสูตร 7 ผูก, สันธินิรโมจนสูตร 5 ผูก, วิเศษจินดาพรหมปุจฉาสูตร 4 ผูก, อักโษภยพุทธเกษตรสูตร 2 ผูก, ไภษัชยคุรุไวฑูรย์ประภาสปูรวประณิธานสูตร 2 ผูก, ลมโยปมสมาธิสูตร 3 ผูก, ศรีมาลาเทวีสิงหนาทสูตร 1 ผูก, อมิตายุรธยานสูตร 1 ผูก, มหาสุขาวดีวยูหสูตร 2 ผูก, อจินไตยประภาสโพธิสัตวนิทเทสูตร 1 ผูก, ศูรางคมสมาธิสูตร 3 ผูก, วิมลกีรตินิทเทศสูตร 3 ผูก และอื่นๆ อีกมากสูตรนัก ฯลฯ
อนึ่งคัมภีร์ฝ่ายลัทธิมนตรยานก็จัดสงเคราะห์ลงในหมวดไวปุลยะนี้ มีพระสูตรสำคัญ เช่น มหาไวโรจนสูตร 7 ผูก, เอกอักขระพุทธอุษฯราชาสูตร 6 ผูก, มหามณีวิปุลยะวิมาน วิศวศุภประดิษฐานคุหยปรมรหัสยะกัลปราชธารณีสูตร 3 ผูก, สุสิทธิกรสูตร 3 ผูก, วัชร เสขรสูตร 7 ผูก, โยคมหาตันตระราชาสูตร 5 ผูก, มหามรีจิโพธิสัตวสูตร 7 ผูก, วัชรเสข ระประโยคโหมตันตระ 1 ผูก, มหาสุวรรณมยุรีราชาธารณีสูตร 2 ผูก ฯลฯ
หมวดปรัชญา
มีพระสูตรใหญ่ ชื่อมหาปรัชญาปารมิตาสูตร 600 ผูก เป็นหัวใจ และมีสูตรปกิณณะ เช่น ราชไมตรีโลกปาลปารมิตาสูตร 2 ผูก    วัชรปรัชญาปารมิตาสูตร 1 ผูก เป็นอาทิ ฯลฯ
หมวดสัทธรรมปุณฑริก
มีพระสูตรใหญ่ ชื่อสัทธรรมปุณฑริกสูตร 8 ผูก เป็นหัวใจ และมีสูตรปกิณณะ เช่น อนิวรรตธรรมจักรสูตร 4 ผูก, วัชรสมาธิสูตร 2 ผูก, มหาธรรมเภรีสูตร 2 ผูก, สมันตภัทรโพธิสัตวจริยธรรมธยานสูตร 1 ผูก เป็นอาทิ ฯลฯ
หมวดปรินิรวาณ
มีพระสูตรใหญ่ ชื่อมหาปรินิรวาณสูตร 40 ผูก เป็นหัวใจ มีสูตรปกิณณะ เช่น มหากรุณาสูตร 5 ผูก, มหามายาสูตร 2 ผูก, มหาเมฆสูตร 4 ผูก, อันตรภาวสูตร 2 ผูก เป็น อาทิ ฯลฯ
อรรถกถาสุตตันตปิฎกมหายาน
มี 33 ปกรณ์ เช่น มหาปรัชญาปารมิตาศาสตร์ 100 ผูก แก้คัมภีร์มหาปรัชญาปารมีตาสูตร, ทศภูมิวิภาษาศาสตร์ 15 ผูก, สัทธรรมปุณฑริกสูตรอุปเทศ 2 ผูกเป็นอาทิ อรรถกถาพระสูตรของคันถรจนาจารย์จีน
มี 38 ปกรณ์ เช่น อรรถกถาพุทธาวตังสกมหาไพบูลยสูตร 60 ผูก และปกรณ์ ประเภทเดียวกันอีก 5 คัมภีร์ นอกนั้นมีอรรถกถาลังกาวตารสูตร 8 ผูก, อรรถกถาวิมล กีรตินิทเทศสูตร 10 ผูก, อรรถกถาสุวรรณประภาสสูตร 6 ผูก, อรรถกถาสัทธรรม ปุณฑริกสูตร 20 ผูก, อรรถกถามหาปรินิรวาณสูตร 33 ผูก เป็นอาทิ